jkorsvik/nowiki_second_scrape_merged huggingface dataset:
Oberschöneweide

Oberschöneweide er en ortsteil i Berlins bydel Treptow-Köpenick og var i sin tid et av de viktigste industriområder i Tyskland. Ortsteilens historie er nært forbundet med AEG som ble grunnlagt på stedet i 1887 og siden utviklet seg til en verdensomspennende virksomhet.


== Navn ==
Weide er tysk for beitemark eller gressgang. Navnet Schöne Weyde (schön er tysk for vakker) blir nevnt første gang i 1598 i en reisebeskrivelse av kurfyrst Joachim II av Brandenburg. Reisebeskrivelsen gjaldt en utstrakt slette på Sprees venstre side. Betegnelsen Schöneweide ble i årene som fulgte brukt om begge sider av Spree. Oberschöneweide (Øvre S.) ligger på høyre side av Spree, mens  Niederschöneweide (Nedre S.) er navnet på orsteilen på venstre side av elven.


== Historie ==
Den første kjente bygning på stedet var Quappenkrug, en kro oppkalt etter eieren Quappe, som også hadde åker- og fedrift på eiendommen. 
Kroen lå langs landeveien mellom de to på det tidspunkt selvstendige byene Berlin og Köpenick. Eiendommen ble i 1814 kjøpt av Oberfinanzrat (overfinansråd) Reinbeck og i løpet av hans eiertid ble den utbygget til å bli et mindre slott. Gården fikk navnet Wilhelminenhof etter finansrådens hustru og var i mange år et populært utfluktssted for Berlins befolkning. 
AEG fullførte i 1890 byggingen av sin første fabrikk i Oberschöneweide og utvidet deretter raskt sin virksomhet i årene frem til den første verdenskrigen.  I Oberschöneweide fantes blant annet AEGs produksjon av batterier og kabler, samt bilfabrikken NAG som var eid av et av AEGs datterselskaper. Videre ble oppført Tysklands første elektrisitetsverk for vekselstrøm.
I 1920 ble området en del av Stor-Berlin. De mange fabrikkene og den sterke arbeiderbevegelsen i området gjorde at SPD fikk et fotfeste under Weimarrepublikken. Motstandsbevegelsen under nasjonalsosialismen og den andre verdenskrigen hadde også sterke røtter i Oberschöneweide.
Etter 1945 og Tysklands gjenforening i 1990 lå Oberschöneweide i Øst-Berlin og dermed DDR. AEG og en rekke av de øvrige industriforetakene fortsatte derimot sin produksjon i Vest-Tyskland. Mellom 1956 og 1990 lå det statlige radiohuset til DDR i Nalepastrasse i Oberschöneweide.
Etter gjenforeningen i 1990 ble mange av industrilokalene i Oberschöneweide stående tomme, idet de statlige foretakene fra DDR ble nedlagt. AEGs lokaler blir fra 2006 brukt av Hochschule für Technik und Wirtschaft Berlin (HTW), med omkring 10 000 studenter.


== Bilder ==

		
		
		


== Kjente personer fra Oberschöneweide ==
Emil Rathenau, grunnlegger av AEG.
Walter Rathenau, utenriksminister i Weimarrepublikken.


== Se også ==
Kindl-Bühne Wuhlheide


== Eksterne lenker ==
(en) Berlin-Oberschöneweide – kategori av bilder, video eller lyd på Commons 
(en) Berlin-Oberschöneweide – galleri av bilder, video eller lyd på Commons 
Oberschöneweide på Berlins offisielle nettside Besøkt 17. juni 2012
Bosuilstadion

Bosuilstadion (Den Bosuil) er et fotballstadion i byen Antwerpen i Belgia. Det ble påbegynt i 1921 og åpnet i 1923, og har hele tiden vært hjemmebanen til Royal Antwerp FC. Det har en tilskuerkapasitet på 16 649, herav 800 innendørs VIP-seter, 13 253 seter utendørs og 2 596 ståplasser. Det ligger i distriktet Deurne.
Bosuilstadion var arena for omkampen av finalen i Cupvinnercupen i 1963/64, hvor Sporting Clube de Portugal vant mot MTK Budapest FC. Det var også vertskap for semifinalen i EM i fotball 1972 mellom Belgia og Vest-Tyskland, som ble vunnet av Vest-Tyskland. Tidligere ble også mange av Belgias privatlandskamper spilt på Bosuilstadion, men det har ikke vært spilt landskamper her siden kampen mot Brasil i 1988.
Gråpannedue

Gråpannedue (Leptotila rufaxilla) er en fugl i duefamilien i slekta Leptotila. Den finnes i Sør-Amerika.


== Eksterne lenker ==
(en) Gråpannedue i Encyclopedia of Life 
(en) Gråpannedue i Global Biodiversity Information Facility 
(no) Gråpannedue hos Artsdatabanken 
(en) Gråpannedue hos ITIS 
(en) Gråpannedue hos NCBI 
(en) Kategori:Leptotila rufaxilla – bilder, video eller lyd på Wikimedia Commons 
Leptotila rufaxilla – detaljert informasjon på Wikispecies
Blyhettedue

Blyhettedue (Leptotila plumbeiceps) er en fugl i duefamilien i slekta Leptotila. Den finnes fra Mexico til Panama.


== Eksterne lenker ==
(en) Blyhettedue i Global Biodiversity Information Facility 
(no) Blyhettedue hos Artsdatabanken 
(en) Blyhettedue hos ITIS 
(en) Blyhettedue hos NCBI 
(en) Kategori:Leptotila plumbeiceps – bilder, video eller lyd på Wikimedia Commons 
Leptotila plumbeiceps – detaljert informasjon på Wikispecies
Panamadue

Panamadue (Leptotila battyi) er en fugl i duefamilien i slekta Leptotila. Den finnes kun på Panama og bor i fuktige skoger og sumper.


== Eksterne lenker ==
(en) Panamadue i Global Biodiversity Information Facility 
(en) Panamadue hos ITIS 
(en) Panamadue hos NCBI 
(en) Kategori:Leptotila battyi – bilder, video eller lyd på Wikimedia Commons 
Leptotila battyi – detaljert informasjon på Wikispecies
Grenadadue

Grenadadue (Leptotila wellsi) er en fugl i duefamilien i slekta Leptotila. Den finnes kun på Grenada og er kritisk truet.


== Referanser ==


== Eksterne lenker ==
(en) Grenadadue i Global Biodiversity Information Facility 
(no) Grenadadue hos Artsdatabanken 
(en) Grenadadue hos ITIS 
(en) Grenadadue hos NCBI 
(en) Kategori:Leptotila wellsi – bilder, video eller lyd på Wikimedia Commons 
Leptotila wellsi – detaljert informasjon på Wikispecies
Liste over førsteplasser på Billboard 200 i 2011

Billboard 200 er en liste som presenterer de 200 mest solgte/populære musikkalbum og EP-er i USA.
Dette er en oversikt over førsteplassene i 2011, basert på Billboard 200 salgslister i USA.


== Listehistorikk ==
(Merk at Billboard publiserer salgslister med utgivelsesdato 7 til 10 dager inn i fremtiden.)


== Se også ==
Musikkåret 2011


== Referanser ==
Gråbrystdue

Gråbrystdue (Leptotila cassini) er en fugl i duefamilien i slekten Leptotila. Den finnes i Belize, Colombia, Costa Rica, Guatemala, Honduras, Mexico, Nicaragua, og Panama.


== Eksterne lenker ==
(en) Gråbrystdue i Global Biodiversity Information Facility 
(no) Gråbrystdue hos Artsdatabanken 
(en) Gråbrystdue hos ITIS 
(en) Gråbrystdue hos NCBI 
(en) Kategori:Leptotila cassinii – bilder, video eller lyd på Wikimedia Commons 
Leptotila cassinii – detaljert informasjon på Wikispecies
Abrau

Abrau (russisk Абрау; fra abkhasisk for «synkehull») er en karstsjø i Russland, og den største i Krasnodar kraj. Den ligger 84 meter over havet, ved foten til Store Kaukasus, omtrent 14 km fra havnebyen Novorossijsk ved Svartehavet. Innsjøen er omtrent 2,6 km lang og 600 meter bred. 
Tidlig på 1900-tallet ble innsjøen rapportert å være 35 meter dyp, men i dag er det dypeste punktet bare 10 meter. Abrau har ikke noe utløp via elver. Tilløpsområdet rundt innsjøen er et stort vinområde med mange vingårder ved landsbyen Abrau-Djurso.
Det var opprinnelig bare fem fiskearter i Abrau, deriblant sildefisken Clupeonella abrau som bare finnes bare i denne innsjøen. 18 andre fiskearter er satt ut av mennesker.


== Referanser ==


== Eksterne lenker ==
(en) Abrau (Lake) – kategori av bilder, video eller lyd på Commons 
Opprinnelsen til innsjøen Arkivert 5. mai 2011 hos Wayback Machine.
kuban-tourism.ru
Absolution Tour

Absolution Tour er en DVD utgitt av den engelske musikkgruppen Muse. DVD-en inneholder klipp fra de fleste konsertene gruppen holdt på Glastonburyfestivalen i 2004.


== Sporliste ==


=== Live-forestilling: Festivalen i Glastonbury (2004) ===
Hysteria
New Born
Sing for Absolution
Muscle Museer
Apocalypse Please
Ruled by Secrecy
Sunburn
Butterflies and Hurricanes
Bliss
Time Is Running Out
Plug In Baby
Blackout


=== Ekstra ===
"Fury" - (Konsert på Wiltern Theater, Los Angeles)
"The Small Print" - (Konsert på Earls Court, London)
"Stockholm Syndrome" - (Konsert på Earls Court, London)
"The Groove" - (Konsert i Cincinnati)
"Riff Rucas" - (Konsert i San Diego)


=== Skjulte spor ===
"Thoughts of a Dying Atheist" - (Konsert på Wembley Arena)
"Endlessly" - (Konsert på Wembley Arena)


== Eksterne lenker ==
(en) Absolution Tour på MusicBrainz 
(en) Absolution Tour på Discogs
Bujar Nishani

Bujar Nishani (født 29. september 1966 i Durrës i Albania, død 28. mai 2022 i Berlin i Tyskland) var en albansk politiker som var Albanias president fra 24. juli 2012 til 24. juli 2017. 
Nishani ble valgt til president 11. juni 2012 for en periode på fem år av det albanske parlamentet med et alminnelig flertall på 73 av 140 stemmer. 


== Liv og virke ==


=== Bakgrunn og utdanning ===
Nishani ble født i Durrës i Albania i 1966. Han stammet fra en bektasjittisk familie og var muslim.I 1988 gikk ut han ut fra krigsskolen Skënderbej i Tirana og i 1996 fortsatte han med masterstudier i California. I 2004 gikk han ut fra Universitetet i Tirana som jurist og bygget på med en master i europastudier i 2005. Han var gift og hadde to barn.


=== Politisk karriere ===
Nishani ble med i Demokratene i 1991 etter kommunismens fall. Han arbeidet som sjef for utenriksrelasjoner i forsvarsdepartementet, deretter som sjef for NATO-forbindelser ved utenriksdepartementet, før han i 1996 ble statsråd for forsvarsdepartementet. Etter at Demokratene tapte parlamentsvalget i 1997 ble han styreleder for en ikke-statlig organisasjon.
I perioden januar 2006 til oktober 2007 var han medlem av Europarådet.
I perioden 2007–2009 var han innenriksminister i Sali Berishas regjering. Deretter var han justisminister og fra 2011 igjen innenriksminister i Sali Berishas andre regjering. 24. juli 2012 forlot han posten som innenriksminister for å tiltre som president.
I 2015 var han på statsbesøk i Bulgaria der bilateralt og regionalt samarbeid ble diskutert, særlig med tanke på handel, økonomi og kultur, migrasjon og statene på Vest-Balkans forhold til europeisk integrasjon.


=== Død ===
Nishani, som led av en autoimmun sykdom som smittet lungene hans, fikk forverret sin tilstand da han ble smittet av covid-19. Han døde i Berlin i Tyskland den 28. mai i en alder av 55 år.


== Referanser ==


== Eksterne lenker ==
(en) Bujar Nishani – kategori av bilder, video eller lyd på Commons 
(en) Bujar Nishani hos Europarådets parlamentarikerforsamling
Karibdue

Karibdue (Leptotila jamaicensis) er en fugl i duefamilien i slekten Leptotila. Den finnes på Caymanøyene, Colombia, Honduras, Jamaica, og Mexico.


== Eksterne lenker ==
(en) Karibdue i Global Biodiversity Information Facility 
(no) Karibdue hos Artsdatabanken 
(en) Karibdue hos ITIS 
(en) Karibdue hos NCBI 
(en) Kategori:Leptotila jamaicensis – bilder, video eller lyd på Wikimedia Commons 
(en) Leptotila jamaicensis – galleri av bilder, video eller lyd på Wikimedia Commons 
Leptotila jamaicensis – detaljert informasjon på Wikispecies
Ansvarlig søker

Når det er tatt beslutning om gjennomføring av et tiltak som er søknadspliktig etter plan- og bygningsloven må tiltakshaver engasjere et foretak som kan stå som ansvarlig søker. Ansvarlig søker skal koordinere hele byggesaksprosessen og har derfor en rekke oppgaver.Ansvarlig søker skal sørge for:

utforming av komplett byggesøknad med nødvendige vedlegg
nabovarsling til naboer og gjenboere, samt motta og behandle eventuelle merknader og innarbeide disse i søknaden
å begrunne forslag til tiltaksklasse
å forestå søknad om tillatelse, kontrollere at denne er fullstendig og inneholder alle nødvendige opplysninger, herunder:
søknad om rammetillatelse og igangsettingstillatelse ved trinnvis behandling
søknad om igangsettingstillatelse
erklæringer om ansvarsrett
kontrollplan
oppgi kontrollform (uavhengig eller dokumentert egenkontroll for hele eller deler av tiltaket)
koordinering av hele byggesaken fra søknad til ferdigattest, dvs. å:
være kontaktperson mellom tiltaket og kommunen
følge med lovpålagt saksbehandlingstid (3 eller 12 uker, eller ingen lovpålagt behandlingstid)
formidle henvendelser og pålegg fra kommunen
koordinere de ansvarlig prosjekterende hvor det er flere av dem
koordinere de ansvarlig utførende hvor det er flere av dem
sørge for at alle deler av tiltaket er belagt med nødvendig ansvar og at fordelingen av ansvaret fremgår av søknaden
se til at foretakene som søker om ansvarsrett har nødvendige kvalifikasjoner
sørge for nødvendig informasjonsflyt mellom de prosjekterende og utførende
at tiltaket er ferdig prosjektert før det søkes om igangsettingstillatelse
at de ansvarlige kontrollforetakene til enhver tid er kjent med kontrollplanene
å rapportere ulovlige forhold i byggesaken til kommunen
å være mottaker av pålegg og andre sanksjoner fra kommunen og videresende disse til det ansvarlige foretak de er rettet mot
å søke om ferdigattest eller midlertidig brukstillatelse når byggearbeidene er ferdig


== Se også ==
Byggesøknad
Hoveddel og tilleggsdel


== Referanser ==
Andetesten

Andetesten er en humoristisk formulering av en type induktivt resonnement. Vanligvis uttrykkes den slik:

Hvis noe ser ut som en and, svømmer som en and og kvekker som en and, så er det mest sannsynlig en and.
Testen antyder at en kan bestemme et ukjent subjekts sanne natur gjennom et sett enkelt gjenkjennbare karaktertrekk. Frasen brukes iblant for å kontre uklare eller abstruse argumenter om at noe ikke er hva det ser ut til å være. 
Det er ikke sikkert når frasen først ble tatt i brukt, men den kommer opprinnelig fra engelsk, der den ble popularisert av USAs ambassadør i Guatemala, Richard Cunningham Patterson Jr. på 1950-tallet under den kalde krigen. Patterson brukte frasen når han anklaget Jacobo Arbenz Guzmáns regjering for å være kommunistisk, og Patterson forklarte den slik:

Si at du ser en fugl som vandrer rundt på et tun. Fuglen har riktignok ingen merkelapp som sier «and». Men fuglen ser virkelig ut som en and. Videre går fuglen ned til en dam, og du legger merke til at han svømmer som en and. Og så åpner han nebbet og kvekker som en and. Vel, på dette tidspunktet har du antakelig konkludert med at fuglen er en and, uavhengig av om han bærer en merkelapp eller ikke.
Abtwil

Abtwil  er en kommune i distriktet Muri i kantonen Aargau. Kommunen har 981 innbyggere (2018). Den ligger ved grensen til kantonen Luzern.


== Referanser ==


== Eksterne lenker ==
Offisielt nettsted 
(en) Abtwil AG – kategori av bilder, video eller lyd på Commons
Håndvekt

En håndvekt er en type frivekt (til idrett) som kan benyttes med en i hver hånd, mens for noen øvelser så brukes bare én om gangen.
De kalles også hantler. Ordet er beslektet med det norske ordet «hendel», som er et håndtak. («Kofferthendel» kalles «kofferthåndtak» på moderne norsk.)


== Historie ==
Det engelske ordet dumbbell var opprinnelig navnet på typer av treningsapparater for å utvikle muskelkraften til klokkere (som skulle ringe kirkeklokker). Disse apparatene ble kalt for «stum-kirkeklokke»--dumbbell. Ordet ble overført til også å gjelde frivekter av forskjellige slag.


== Typer ==

Enhånds-hantler:

Manual (engelsk dumbbell), kalles også gjerne bare «håndvekt» eller «hantler» på norsk (må ikke forveksles med andre typer enhånds og tohånds håndvekter/hantler).
Frivektkule (engelsk kettlebell).
VibrasjonshantelTohånds-hantler:

Skivestang, også kalt vektstang (engelsk barbell)
Curlstang, også kalt curlhantel
Tricepsstang, også kalt tricepshantel


== Referanser ==
Achillbeg

Achillbeg (irsk Acaill Beag, 'Lille Achill') er en øy i Mayo ved Irland, like sør for den større øyen Achill. Den ble evakuert i 1965 og innbyggerne bosatte seg på Achill og fastlandet. Årsaken til dette var at det var vanskelig å frakte varer til øyen ved grov sjø, noe det ofte er med Atlanterhavet rett på fra vest. Hovedbosettelsen lå midt på øyen mellom to åser i nord og sør. Det er i dag flere feriehus på øyen, men husene står tomme store deler av året. 
Det ble bygd et fyr helt sør på øyen i 1965.
Hangin’ Around the Observatory

Hangin' Around the Observatory er John Hiatts debutalbum og ble utgitt i 1974.


== Sporliste ==
Alle sanger er skrevet av John Hiatt.

«Whistles in My Ears» – 3:24
«Sure as I'm Sittin' Here» – 3:18
«Rose» – 3:05
«Hangin' Around the Observatory» – 3:00
«Full Moon» – 5:16
«Wild-Eyed Gypsies» – 4:44
«It's All Right With Me» – 3:46
«Little Blue Song for You» – 3:12
«Ocean» – 5:24


== Personell ==
John Hiatt – vokal, gitar


== Eksterne lenker ==
(en) Hangin' Around the Observatory på Discogs 
(en) Hangin' Around the Observatory på MusicBrainz 
(en) Hangin' Around the Observatory på Spotify 
(en) Hangin' Around the Observatory på AllMusic
Sinmun av Silla

Sinmun av Silla (koreansk hanja: 神文王; hangeul: 신문왕; revidert romanisering: Sinmun Wang; født ca. 661, død 692), personlig navn Gim Jeongmyeong (金政明; 김정명), stilnavn Ilso (日怊; 일소), var den trettiførste herskeren av det koreanske kongedømmet Silla, som han hersket over fra 681 til sin død i 692. Kort tid før Sinmus regjeringstid hadde Silla, da et av Koreas tre kongedømmer i Sørvest-Korea samlet Korea ved å erobre de to andre kongedømmene Baekje og Goguryeo på midten av 600-tallet under kongene Muyeol og Munmu. Sinmun var den eldste sønnen til Munmu og hans dronning Jaeui. Sinmuns regjeringstid ble kjennetegnet ved hans forsøk på å befeste kongemakta etter samlingen av riket og på å omorganisere og systematisere regjeringsapparatet i det nå større riket.
Pierre François Marie Auguste Dejean

Pierre François Marie Auguste Dejean (født 10. august 1780 i Amiens, død 17. mars 1845 i Paris) var en fransk general og entomolog. Han var sønn av Jean François Aimé Dejean.
Dejean ble brigadegeneral 30 år gammel, adjutant hos Napoleon I og divisjonsgeneral i 1813 samt deltok i slagene ved Ligny og Waterloo. Han levde i landflyktighet 1815-18, men ble, etter farens død, pair av Frankrike i 1824.
Dejean hadde stor interesse for entomologi og utga blant annet Species général des coléoptères (1825-39) og Histoire naturelle et iconographie des coléoptères d'Europe (sammen med Boisduval og Aubé, 1829-36).
Dejean ble innvalgt som utenlandsk medlem av Vetenskapsakademien i Stockholm i 1834.


== Referanser ==


== Kilder ==
 Denne artikkelen er helt eller delvis basert på materiale fra Dejean i Nordisk familjebok, utgitt mellom 1904 og 1926 – i dag offentlig eiendom.


== Eksterne lenker ==
(en) Auguste Dejean – kategori av bilder, video eller lyd på Commons 
(en) Auguste Dejean – galleri av bilder, video eller lyd på Commons 
Portrait and Short account of Dejean
Internet Archive Catalogue des Coléoptères de la collection d’Auguste Dejean Bind 1
Internet Archive Catalogue des Coléoptères de la collection d’Auguste Dejean Bind 2
Internet Archive Catalogue des Coléoptères de la collection d’Auguste Dejean Bind 3
Internet Archive Catalogue des Coléoptères de la collection d’Auguste Dejean Bind 4
Internet Archive Catalogue des Coléoptères de la collection d’Auguste Dejean Bind 5
Internet Archive Catalogue des Coléoptères de la collection d’Auguste Dejean Bind 6
Spangenhelm

Spangenhelm (tysk for «spennehjelm») var en type krigshjelm som ble brukt i Europa i senantikken og tidlig middelalder. Den består av en serie plater («spang») naglet til en kam over issen og en bånd rundt nedekanten. Vikinghjelmer har mye til felles med denne type hjelm. Spangenhelm var forholdsvis lett å lage i forhold til helsmidde hjemboller og ga en viss beskyttelse i kamp.


== Historie ==
Spangenhelm kom til Vest-Europa fra områder sør i dagens Russland og Ukraina. Hjelmen stammet opprinnelig fra en type som ble brukt av iranske stammer slik som skytere og sarmatianere. Disse fikk en større utbrdelse i de romerske styrkene på slutten av romertiden, muligens som et resultat av at industrien som laget de klassiske legionærhjelmene ikke lenger var i stand til å etterforsyne hæren. Ved begynnelsen av 500-tallet var sliek sammennaglede platehjelmer den vanligste typen hjelmer i Europa. Den var også populær i Midtøsten. Spangenhelm var i bruk frem til 800-tallet, de påvirkning østfra innførte en høy og spiss hjelm med nesebeskytter.


== Eksterne lenker ==
(en) Spangenhelm – kategori av bilder, video eller lyd på Commons 
(en) Spangenhelm – galleri av bilder, video eller lyd på Commons
Hemiphaga

Hemiphaga er en slekt i duefamilien. Den inneholder artene maoridue (H. novaeseelandiae) og Hemiphaga chathamensis.


== Eksterne lenker ==
(en) Hemiphaga i Encyclopedia of Life 
(en) Hemiphaga i Global Biodiversity Information Facility 
(no) Hemiphaga hos Artsdatabanken 
(en) Hemiphaga hos Fossilworks 
(en) Hemiphaga hos ITIS 
(en) Hemiphaga hos NCBI 
(en) Kategori:Hemiphaga – bilder, video eller lyd på Wikimedia Commons 
Hemiphaga – detaljert informasjon på Wikispecies
Den saudisk-jemenittiske krig

Den saudisk-jemenittiske krig var en kort konflikt utkjempet mellom Saudi-Arabia og Jemen i 1934. Konflikten dreide seg om statusen til Asir, Jizan, og Najran-oasen.
Krigen startet da Idrissi av Asir kuttet sine bånd til ibn Saud og flyktet til Jemen for å slutte seg til Kong Yahya av Jemen. En fredsdelegasjon sendt av ibn Saud ble fengslet av den jemenittiske kongen, blant dem den saudiske kongens sønn, og Idrissi ble sendt tilbake til Asir støttet av en jemenittisk hærstyrke. Jemen invaderte også Najran, noe den saudiske kongen reagerte på ved å sende en britisk-utstyrt hær for å gjenerobre områdene.
Den saudiske hæren var fremgangsrik ved kysten og lyktes å avansere hele veien til Al Hudaydah, sentralt ved Jemens Rødehavskyst. Saudierne drev også jemenittene ut av Najran, men styrkene deres ble stanset ved høylandet i Jemen. Storbritannia støttet den saudiske kongen ved å sende Royal Navy til Rødehavet, og truet med å involvere seg i kamphandlingene og bombardere Sana'a. En direkte britisk intervensjon fant imidlertid aldri sted, da den saudiske kongen bestemte seg for å trekke styrkene tilbake i bytte mot at Jemen gikk med på en returnering til status quo ante bellum.


== Eksterne lenker ==
(Saudi Arabia North Yemen War 1934)
The Fall of Yemen Arkivert 22. juni 2012 hos Wayback Machine., Time magazine, 1934
Text of the Treaty of Taif, 1934
Klara Amalie Skoglund

Klara Amalie Skoglund (født 22. september 1891 i Oslo, død 8. mai 1978) var en norsk industriarbeider og stortingspolitiker for Arbeiderpartiet.
Skoglund ble født i Oslo som datter av Edvard og Magna Enger. 1905–1909 arbeidet hun som hushjelp, og 1925–40 som arbeider ved Askim Gummivarefabrik. Hun engasjerte seg i fagforeningsarbeidet i Askim kjemiske arbeiderforening, først i 1925 som sekretær og senere som styremedlem og viseformann. I 1930 ble hun med i Norsk kjemisk industriarbeiderforbunds hovedstyre. Samtidig satt hun en periode som formann for Askim Arbeiderpartis kvinneforening 1926–1927.
Etter andre verdenskrig ble Skoglund valgt inn på Stortinget fra Østfold, samtidig som hun ble med i Arbeiderpartiets landsstyre. Stortingsperioden 1945–1949 satt hun i Universitets- og fagskolekomiteen, deretter satt hun to perioder i Kirke- og undervisningskomiteen (1950–1953 og 1954–1957).
I 2015 ble det avduket en statue av Klara Skoglund på jernbanestasjonen i Askim.


== Kuriosa ==
Klara Skoglund var en knallhard motpart i lønnsforhandlinger, og det fortelles at direktøren ved Askim Gummivarefabrikk ved en slik anledning skal ha sagt, nokså frustrert: -Jeg skjønner ikke hvordan De er blitt gift, fru Skoglund; De sier jo bare "nei, nei" hele tiden!
Det var alminnelig kjent at Klara Skoglund og hennes mann hadde en forholdsvis stor barneflokk.
(I dag ville nok ikke en slik kommentar blitt akseptert!)


== Referanser ==


== Kilder ==
«Klara Amalie Skoglund». Stortinget.no. 


== Eksterne lenker ==
(no) Klara Amalie Skoglund hos Stortinget 
(no) Klara Amalie Skoglund hos Norsk senter for forskningsdata
Maoridue

Maoridue (Hemiphaga novaeseelandiae) er en fugl i duefamilien i slekten Hemiphaga. Den finnes kun på New Zealand.


== Eksterne lenker ==
(en) Maoridue i Encyclopedia of Life 
(en) Maoridue i Global Biodiversity Information Facility 
(no) Maoridue hos Artsdatabanken 
(en) Maoridue hos Fossilworks 
(en) Maoridue hos ITIS 
(en) Maoridue hos NCBI 
(en) Kategori:Hemiphaga novaeseelandiae – bilder, video eller lyd på Wikimedia Commons 
(en) Hemiphaga novaeseelandiae – galleri av bilder, video eller lyd på Wikimedia Commons 
Hemiphaga novaeseelandiae – detaljert informasjon på Wikispecies